3. ΑΝΑΓΚ. ΝΟΜΟΣ υπ’ αριθ. 532 της 1/1 Σεπτ. 1945 Περί τροποποιήσεως και συμπληρώσεως διατάξεών τινων του Κώδικος Α.Ν. 2556/1941. Άρθρ.1.-Δύναται ο Υπουργός της Γεωργίας να παρατείνη υπό τους ιδίους ή και άλλους όρους συμβάσεις μισθώσεως γαιών, συναφθείσας κατά τας διατάξεις των άρθρ. 50 και 52 του Κώδικος Α.Ν. 2556/1941 πέραν της υπό του ανωτέρω άρθρ. 50 οριζομένης διαρκείας και δια χρονικόν διάστημα ίσον περίπου προς τον χρόνον καθ’ ον οι μισθωταί δεν ηδυνήθησαν να χρησιμοποιήσωσιν ελευθέρως και πλήρως το μίσθιον λόγω των εκ του πολέμου και της εχθρικής κατοχής γεγονότων. Η παράτασις αύτη δεν δύναται να υπερβή την πενταετίαν. Άρθρ.2.-Αι απομένουσαι, μετά την κατά το άρθρ. 51 του Κώδικος Α.Ν. 2556/1941 οριστικήν αποκατάστασιν των μισθωτών, υπόλοιποι εκτάσεις εκ των αρχικώς μισθωθεισών τοιούτων, μετά την λήξιν των κατά το άρθρ. 52 του αυτού Κώδικος και του προηγουμένου άρθρου, συμβάσεων, εκμισθούνται και μετέπειτα παραχωρούνται οριστικώς κατά τας οικείας διατάξεις εις ετέρους αποφοίτους Γεωπονικών Σχολών εκτός των αρχικών μισθωτών. Σελ. 294(α) 113-74 Άρθρ.3.-Πάσα διάταξις αντικειμένη εις τον παρόντα Νόμον καταργείται. Ο παρών Νόμος ισχύει από της δημοσιεύσεώς του εις την Εφημερίδα της Κυβερνήσεως. 